.**שאלות עזר למראיין**

ספר על ילדותך: שמות הוריך, במה עסקו. האם היו לך אחים ואחיות? מה היו שמותיהם? מה היה המצב הכלכלי בבית.

2. האם זכורים לך אירועים אנטישמיים או עוינים מצד החברים לכיתה, המורים, השכנים? האם היו לך חברים לא-יהודים?

3. האם למדת ב"חדר", בישיבה, בבית ספר כללי? האם זכורים לך שמות המוסדות הללו? האם זכורים לך הקהילה, הרב אישים ודמויות מיוחדות, ימי חג ומועד? שבתות?

4. האם היית בתנועת נוער או קבוצה כלשהי?

5. מה זכור לך מהתקופה שלפני כניסת הגרמנים: האם הבחנת בשינויים בחיים השגרתיים של המשפחה?

6. מה זכור לך מהתקופה הראשונה לאחר כניסת הגרמנים: באילו תחומים חלו שינויים מיידים? האם תוכל לציין את הגזירות הראשונות שניחתו על היהודים לאחר כניסת הגרמנים.

7. באיזה שלב חלה הידרדרות בחיי השגרה של משפחתך? אילו תחושות לוו אותך בעת הזו

8. האם זכורה לך הכניסה לגיטו? היכן גרתם? איך הצלחתם לספק מזון למשפחה? איך התמודדתם עם הרעב ועם כשרות האם מישהו מהיקרים לך נפטר בגיטו?

9. תאר את החיים בגיטו מבחינת המגורים, המזון, עבודת הפרך, גזרות הגרמנים, ההתמודדות מול כל התלאות היומיומיות, היכולת לקיים מצוות, עוצמת האמונה הדתית בימי צרה ואסון לעם היהודי, האם זכורים לך: בתי-כנסת, "שטיבלך", מניינים, תשמישי קדושה, חגים ומועדים.

10. האם בימי השהות בגיטו שמעתם על מחנות בהם הגרמנים רוצחים יהודים בגז?

11. מתי, אם זכור לך, גורשתם למחנה ההשמדה? מה הותר לכם לקחת? תאר את הדרך למחנה ההשמדה ברכבת.

12.תאר את קורות בני המשפחה במחנה ההשמדה למן הגעתכם. האם נאלצת להיפרד מהיקרים לך כבר משלב ההגעה ו"הסלקציה"? כמו כן ציין אירועי פרידה או לחילופין שמירה על ה"ביחד"

13. אילו עבודות נאלצת לבצע במחנה ההשמדה?

14. כיצד התמודדת במחנה עם רעב, השפלה, מחסור, קור, בדידות?

15.האם הצלחת לקיים מצוות כלשהן במחנה אלו מחשבות אמניות צצו בראשך והאם שוחחת על כך עם משהוא או שמעת ממישהו דברים בנושא?

16. איזו מערכת רוחנית אישית התקיימה בך בעת ההיא אם בכלל.(שיחות ותפילה ל-ה'. עזרה הדדית, עידוד ותמיכה ועוד)

17. איך הצלחת לשרוד במחנה? האם לאמונה בקדוש ברוך הוא היה חלק ביכולת העמידה הרוחנית והגופנית?

18. האם זכור לך יום השחרור מהמחנה? היכן היית באותו יום?

19. מה עבר עליך ועל היקרים לך, ששרדו, מיד בתום המלחמה והשואה?

20. מה היה מצבך הגופני והנפשי לאחר השואה?

21. כיצד עלה בידך להתאושש מייסורי השואה?

22. האם הנחלת את זיכרונות השואה גם לילדיך?

23. האם השואה נוכחת בחיי היום יום שלך גם כאדם מבוגר? האם לילותיך עוברים עליך בשלווה ובנחת או שחלומות זוועה מהשואה עולים וצצים בהם?

24. מה המסר שלך מן השואה? מה לקחי השואה שלך?

25. אנא הזכר שוב את בני משפחתך או חברים קרובים שנרצחו בידי הגרמנים ועוזריהם בשואה.